Diari Oficial de la Generalitat Valenciana


Sumari del DOGV 4311, del 09-08-2002 (2002/8944)

Informació pública de la suspensió de llicències en l'àmbit delimitat per l'alternativa tècnica presentada per Hogarval, SL per al desenvolupament de la unitat d'execució denominada «Camí de Moncada».
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8944


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit delimitat per l'alternativa tècnica presentada per Hogarval, SL per al desenvolupament de la unitat d'execució denominada «Camí de Moncada». [2002/8944]
  
La Comissió de Govern, en sessió celebrada el dia 28 de juny del 2002, va adoptar l'acord següent:
  
«Vista l'alternativa tècnica de programa d'actuació integrada presentada per la mercantil Hogarval, SL per al desenvolupament de la unitat d'execució en l'àmbit delimitat al nord per l'avinguda Germans Machado i el carrer Riu Bidasoa, al sud pel carrer Riu Nervión, a l'est camí de Moncada i camí vell de Godella i a l'oest per l'avinguda Joan XXIII, vist l'informe emés per l'arquitecta municipal, i amb el dictamen de la Comissió Informativa d'Urbanisme, s'acorda, en compliment del que ha acordat la Comissió de Govern en sessió de 3 de març del 2000:
  
Primer. Suspendre, de conformitat amb el que preveuen l'article 57.1 de la Llei Reguladora de l'Activitat Urbanística (LRAU) i els articles 152 i 153 del Reglament de Planejament, a fi de facilitar l'estudi o la reforma de les modificacions de l'ordenació urbanística vigent contingudes en l'alternativa tècnica de programa d'actuació integrada presentada per Hogarval, SL, l'atorgament de llicències de parcel·lació de terrenys, edificació, demolició i d'obertura en l'àmbit següent: nord per l'avinguda Germans Machado i carrer Riu Bidasoa, al sud pel carrer Riu Nervión, a l'est camí de Moncada i camí vell de Godella i a l'oest per l'avinguda Joan XXIII
  
La suspensió de llicències acordada implicarà, també, la dels acords aprovadors de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística i 153 del Reglament de Planejament de la Comunitat Valenciana.
  
Així mateix, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la notaria corresponent en el període que transcórrega entre la data d'este acord i la seua publicació en el Diari Oficial de la Generalitat Valenciana.
  
 Igualment, no seran admeses a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que puguen presentar-se dins l'àmbit afectat per la suspensió, així com qualsevol altra alternativa tècnica de programa que hi puga presentar-se o sotmetre's a informació pública pel procediment simplificat regulat en l'article 48 de la LRAU.
  
Segon. Publicar el present acord en el Diari Oficial de la Generalitat Valenciana, a partir del moment del qual cobrarà efectivitat la suspensió acordada, de conformitat amb el que preveu l'article 57.1 A) de la Llei Reguladora de l'Activitat Urbanística.
  
Tercer. Notificar el present acord als diversos servicis municipals»
  
Contra l'acte administratiu transcrit, que és definitiu en la via administrativa, i de conformitat amb el que establixen la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciós Administrativa, podreu interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des de l'endemà de la publicació en el diari oficial.
  
Si transcorreguera un mes des de l'endemà de la interposició del recurs de reposició sense que este haja estat resolt, podrà entendre que ha estat desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà al de la recepció d'esta notificació.
  
Tot això sense perjuí que puga exercir qualsevol altre recurs o acció que estime procedent.